runetrust/blame-folketinget-dk huggingface dataset:
Aage Frandsen (SF), 1997-10-22:
Dertil kommer så, at i 1998 vil de økonomisk bedst stillede jo få en skattelettelse, mens de økonomisk dårligt stillede - arbejdsløse, bistandsklienter, kassedamer osv. - i de fleste kommuner ikke reelt vil få nogen skattelettelse, fordi kommunerne og amterne har sat skatterne op, men på grund af det skrå skatteloft betyder det i virkeligheden, at de højeste indkomster stadig væk vil få deres skattelettelse.
Søren Espersen (DF), 2016-01-28:
Og man må sige, at det er et uigendriveligt faktum, at det i mange lande, Algier og Egypten er gode eksempler på det, ender i islamisme og sharia, hvis man får det fuldstændige demokrati, og det var faktisk det dilemma, som jeg forsøgte at pege på.
Jacob Buksti (S), 1997-12-10:
I den retning mener jeg altså, at den tidligere regering er helt uovertruffen. Apropos hr. Frank Aaens seneste indlæg under det tidligere forslag har jeg bare mærket mig, at nu står hr. Peter Brixtofte heroppe og taler varmt for udlicitering, lige før, og der er ikke gået mere end et kvarter, stod hr. Peter Brixtofte og talte imod udlicitering, så nu er vi virkelig forvirrede.
Jørgen S. Lundsgaard (KF), 2011-02-25:
Lovforslaget indeholder desværre ikke bestemmelser, som følger af erfaringer fra ulykken i Den Mexicanske Golf i foråret 2010, selv om USA har igangsat flere undersøgelser og den særlige undersøgelseskommission den 11. januar 2011 offentliggjorde en rapport om katastrofen.
Mette Thiesen (DF), 2023-03-21:
Hertil kommer jo, at den aftale, man indgik med privathospitalerne i februar måned, om, at de skal tage flere patienter på det offentliges regning, mod at det offentlige får en rabat, yderligere kan komme til at medvirke til, at patienter med sundhedsforsikringer kommer foran i køen hos privathospitalerne.
Thomas Jensen (S), 2010-12-02:
Bemærkningerne til lovforslaget er desværre mangelfulde på det her område, og derfor skal vi have det uddybet ganske grundigt. Når vi har fået svar på vores udvalgsspørgsmål, er det også relevant at vurdere, om det er særlig ambitiøst, at kommunerne med lovforslaget i hånden simpelt hen kan henvise den gruppe af mennesker, som man egentlig gerne vil have til at bosætte sig et andet sted end i de udsatte boligområder, til selv samme udsatte boligområder. Her må ministerens ambition da ikke lade sig stoppe af kommunegrænser.
Mikkel Bjørn (DF), 2024-04-03:
For ellers var man jo nødt til at kigge ned i baggrundsvariablerne og begynde at forklare, hvor stort det reelle problem i virkeligheden er, i stedet for bare at kigge på, at mænd og kvinder fordeler sig forskelligt i tilværelsen, og derpå drage den konklusion, at der er et problem.
Torben Hansen (S), 2010-06-16:
Nogle deputationer nævnte også, at mobiliteten, som altid er højt besunget, både den geografiske og den fagmæssige, vil komme under pres, og det er jo et synspunkt, som tidligere statsminister Anders Fogh Rasmussen jo også gjorde sig til talsmand for den 17. december 2003 i Folketingssalen.
Kristian Thulesen Dahl (DF), 2003-05-08:
Forskellen på den situation, vi har i dag, og den, der vil opstå om mindre end et år, er jo, at i dag er det sådan, at hvis en virksomhed ønsker at tiltrække sig udenlandsk arbejdskraft fra eksempelvis Polen, får virksomheden lov til det, forudsat at vi ikke i Danmark har en arbejdskraft, der kan gå ind på den arbejdsplads.
Birthe Rønn Hornbech (V), 2008-04-10:
Men jeg vil også godt understrege, at det altså nu er vigtigt, at udvalget får fred til sit arbejde, og jeg er derfor i dag ikke på nogen måde sindet til at begive mig ud i gætterier om, hvilke indstillinger udvalget vil komme med, for så var det pjat med det udvalg.
Børge Klit Johansen (KRF), 2001-01-23:
Men tænk, hvis jeg havde kørt bare en lille smule for stærkt, så havde den dér bagatel altså gjort mig til drabsmand. Med hensyn til de konkrete forslag, der er nævnt: Klippekortet går vi ind for. Sikkerhedsseler: Man fatter jo ikke, at der er folk, der sætter sig ind i en bil uden seler på.
Hans Christian Schmidt (V), 2006-02-03:
Jeg synes kun, at jeg her ved indledningen med det samme vil sige, at jeg gerne tager imod hr. Christian H. Hansens opfordring om, om vi ikke skulle prøve at gennemgå hele sættet af høringssvar til loven for så at få sikret, at de ting, vi i grunden havde håbet på ville kunne ske med den nye lov, også er sket.
Peter Seier Christensen (NB), 2020-10-08:
Min kollega fru Pernille Vermund spurgte til det i afslutningsdebatten den 22. juni, men fik ikke svar, så derfor vil jeg gerne høre, om Enhedslisten stadig ønsker, at Danmark skal melde sig ud af EU – om Enhedslisten mener, at danskerne skal have mulighed for at stemme om det?
Lene Espersen (KF), 2007-04-10:
Jeg vil så sige til hr. Kim Christiansen, at de knivoverfald, der faktisk fortsat sker, og det er jo desværre ikke alene i Aalborg, men rundtomkring i hele landet, også har givet mig anledning til at spørge politiet, om der er noget, vi kan gøre, og om der er nogle typer knive, der er »lovlige«, og som bliver brugt ude i de kriminelle miljøer.
Helga Moos (V), 1999-12-07:
Der er en ting, som jeg synes er lidt uklar, og det er vedrørende jordbrugsuddannelserne: Jeg synes, det er svært at se, hvad der er med, og hvad der ikke er med, og så vidt jeg har forstået, lå der netop i finanslovaftalen for 1999 i udmøntningen af arbejdsmarkedsreform III nogle aftaler om voksenuddannelsesstøtte til jordbrugserhvervene.
Anders Fogh Rasmussen (V), 2004-05-19:
Jeg har ikke på nuværende tidspunkt taget stilling til dagsordenen for mit møde med Bush, men jeg vil selvfølgelig igen foretage en samlet vurdering af, hvad vi skal satse kræfterne på, og de emner, som hr. Keld Albrechtsen nævner, tager vi med mellemrum op over for amerikanerne, fordi det er velkendt, at vi ser forskelligt på de spørgsmål.
Eva Flyvholm (EL), 2018-03-23:
Vi kan jo se og også høre på det, de studerende siger, at der simpelt hen sker det, at man nogle gange kommer ud, arbejder et par år og kan se, at man ikke har ramt helt rigtigt, og derfor vil man gerne tilbage og tage en anden uddannelse, eller at man simpelt hen har brug for at supplere sin uddannelse med en ekstra.
Nick Hækkerup (S), 2019-10-09:
Jeg vil bare sige, at jeg jo deler den opfattelse, at der er behov for, at Rigspolitiet får sikret, at der er de politimæssige ressourcer til rådighed, som der skal være, sådan at man kan klare den ekstra belastning, som det er, at man har Kærshovedgård liggende i området.
Colette L. Brix (DF), 2006-02-07:
Jeg vil gerne spørge igen: Hvis nu boligpriserne falder, er det så sådan, at man mener, at så skal boligejerne have et fradrag, eller er det egentlig sådan, at De Radikale er fuldstændig enige med Socialdemokraterne om det her med boligpolitikken?
Anders Fogh Rasmussen (V), 2008-06-11:
Jeg vil gerne sige tak for en særdeles fredsommelig og fremkommelig debat i dag, en debat, som har spredt sig over mange forskellige temaer, men jo også en debat, synes jeg, som ikke sådan har bragt Folketingets partier fjernere fra hinanden, en udveksling af synspunkter og en deling efter anskuelser, men på den anden side i en tone, som gør, at det nok skulle være muligt i den resterende del af denne og også i næste folketingssamling at få et fordrageligt samarbejde.
Thomas Jensen (S), 2018-11-08:
Så det vil sige, at den 1. januar, når den her lov træder i kraft, vil der stadig væk være erhvervsservice, der kan hjælpe virksomhederne rundtom i de enkelte kommuner, og så er det først medio 2019, som der jo står i lovforslaget, at det her it-system er færdigudviklet. Hvad kan vi ellers forvente af det it-system?
Simon Emil Ammitzbøll (UFG), 2008-12-18:
Jeg vil godt sige, at det selvfølgelig er vigtigt for mig, at der foreligger undersøgelser - og jeg siger det i flertal - for, at homoseksuelle forældre kan varetage opvæksten af et barn på betryggende vis og lige så godt som heteroseksuelle forældre, og det har selvfølgelig en betydning, ja.
Aase D. Madsen (DF), 1998-10-27:
Og Holmsland Kommune opfordrer ligefrem de sommerhusejere i kommunen, der er 56 år og derover, til at få helårsadresse i deres sommerhuse, og der lægges endda op til at reklamere i medierne for at lokke flere helårsbeboere til at bosætte sig ude i marehalmen. Dansk Folkeparti tror, at der er ved at udvikle sig en meget stor skare over hele Danmark, der mener, at dette lovforslag og den kommende lovændring er så urimelige, at det kun kan bekæmpes med civil ulydighed, hvis forslaget vedtages i sin nuværende form.
Kristian Jensen (V), 2004-10-21:
Når hr. Henrik Sass Larsen så frygter de administrative byrder, der ligger i vurderingen, når man udtager en bil af ordningen, så må jeg sige, at det jo er en problemstilling, vi kender, hver gang vi har at gøre med værdifastsættelse af biler, hvor man sagtens, hvis man bare tænkte på regelforenkling, kunne forestille sig, at man tog en vis procentsats og sagde, at efter 1 år skal den have tabt så meget i værdi osv., men det ville give nogle skævheder mellem de biler, der taber i værdi meget hurtigere, eventuelt på grund af at der er slidt hårdt på dem, og de biler, der holder værdien meget godt, fordi de bliver brugt på en anden måde.
Helge Adam Møller (KF), 2000-01-25:
Tilsvarende finder Det Konservative Folkeparti det rimeligt og også berettiget, at når det drejer sig om personfarlig kriminalitet som f.eks. drab, røveri, voldtægt, brandstiftelse, grov vold og tilsvarende, fastsættes der i sådanne tilfælde ikke nogen længste tid for opholdet i institutionen.
Pelle Dragsted (EL), 2017-03-30:
Det er en generel understøttelse af finansiering af iværksætteri, uanset om det er iværksætteri, som f.eks. er målrettet en bæredygtig omstilling, eller om det er socialøkonomiske virksomheder, som ansætter nogle med en lille arbejdsevne, og det kunne også være Uber eller lignende virksomheder, som sådan undergraver ordentlige arbejdsvilkår.
Christian Rabjerg Madsen (S), 2016-04-21:
Det, jeg blot siger, er, at når vores viden om, hvornår man kan føre bil under påvirkning af hash, er, som den er i dag, kan jeg ikke se, vi har andre muligheder, hvis vi ønsker at bekæmpe narkokørsel, end at have et nultoleranceprincip.
Marianne Jelved (RV), 2011-03-31:
Så vi bør alle sammen bestræbe os på at få det til at lykkes, for det er en megagod succes, hvis det går den vej, men det, regeringen lægger frem, er ikke en megagod succes – hverken det oplysningsniveau, der er, eller de resultater, der er på beskæftigelsesområdet.
Hans Christian Schmidt (V), 1998-01-22:
Men jeg vil også gerne sige til miljøministeren, at det, der blev sagt lige før, var et strålende eksempel på, at selv om man har masser af tid til sin rådighed til at forklare ting, så er der intet, intet, der sikrer, at der så også kommer noget af værdi ud af det. Aldrig har vi da hørt, at begrebet ordsalat, som nylig er blevet opfundet af regeringen, passer bedre end lige nu.
Søren Gade (V), 2003-11-25:
Vi synes i Venstre, at det er en god idé, at andelsbolighaverne i de enkelte andelsboligforeninger ligestilles, og vi ser ikke nogen problemer i, at man ligestiller andelsbolighaverne og giver andelsbolighaverne en mulighed for at belåne deres bevis i det enkelte pengeinstitut.
Rikke Hvilshøj (V), 2006-11-08:
Men jeg ville forespørge, om ministeren på baggrund af den her sag vil sætte en undersøgelse i gang eller en forespørgsel til Udlændingeservice, om der er en opgørelse over, hvor mange børn og unge der bliver udvist fra Danmark eller skal udvises, og om deres sag kan tages op på grund af den her sag.
Søren Pape Poulsen (KF), 2017-04-26:
Udfordringen er bare med den situation, som politiet står i nu, hvor vi jo får uddannet flere betjente og der forhåbentlig er lys for enden af tunnelen, at det er sin sag at sige, at så tager vi betjente væk fra deres patruljeringer, fordi de så skal over i et dyrepoliti.
Rasmus Helveg Petersen (RV), 2020-05-28:
Jeg var berørt over de mange beretninger, vi modtog om overvågningsproblematikken, der til daglig giver et voldsomt slid på de berørte familier, og som giver et incitament til at sende unge med behov for natovervågning på institution, i stedet for at de kan blive i deres eget hjem i længere tid.
Klaus Kjær (DF), 1999-11-16:
at det fuldstændig var i overensstemmelse med EU-reglerne, og at det havde man undersøgt osv. I sidste øjeblik får skatteministeren kolde fødder og spørger lige for en sikkerheds skyld, hvorefter man får et vink med en vognstang om, at her har Danmark en dårlig sag, hvis man opretholder forslaget om afgiften på katalysatorer.
Mattias Tesfaye (S), 2022-05-18:
Rigspolitiet har oplyst, at det var forventningen, da man tog det nye register i brug, at fejl og mangler ved systemet kunne være udbedret inden for et par uger, og jeg ved, at Rigspolitiet arbejder på højtryk sammen med leverandøren bag det nye system for at gøre systemet fuldt funktionsdygtigt hurtigst muligt og for parallelt med det at nedbringe sagsbehandlingstiden i det, der bliver kaldt Politiets Administrative Center eller PAC.
Pernille Rosenkrantz-Theil (EL), 2004-03-30:
Jeg ved ikke rigtig, om det er gået op for hr. Kristian Jensen, at der er andre steder at søge information end lige netop i udvalget, at når vi behandler så kompliceret lovgivning som den, vi har at gøre med her, så kan det være en god idé, at man spørger til råds uden for dette her hus, at man får snakket med nogle af de eksperter, som er uden for dette her hus.
Thorkild B. Fransgaard (FP), 1999-02-26:
Man kan få lov til at foretage de ting, der er nødvendige for at indrette sig rigtigt, uden at sagen absolut skal helt op i amtsrådet, hvor tilladelsen mange gange bliver nægtet, fordi der er andre myndigheder, der har interesse i at få stoppet det, man beder om.
Poul Nyrup Rasmussen (S), 2001-03-28:
De nationale parlamenter bør være med i processen, og ligeledes Europa-Parlamentet naturligvis, medlemsstaterne, ngo'er, frivillige organisationer osv. I sidste ende, skal man huske, er det selvfølgelig kun medlemsstaterne og deres regeringer, som kan indgå en ny traktat.
Mariann Fischer Boel (V), 2000-11-16:
Så foreslår regeringen, at arbejdsmarkedsrelaterede pensionsselskaber, altså det, jeg så vil kalde de rene fagforeningspensionskasser, kan, hvis de opfylder nogle bestemte betingelser, blive fritaget for selskabsskat, så de får mulighed for at opbygge en kapital for at kunne overholde solvenskravene.
Tom Behnke (FP), 1998-04-30:
Selv om Folketinget hver gang påpeger over for amterne og kommunerne, at de har et ansvar, de skal leve op til, og selv om amterne og kommunerne kommer med hatten i hånden og vil have flere penge og også får flere penge, lever amter og kommuner ikke op til deres ansvar, og derfor har vi debatten igen og igen her i Folketinget.
Marlene Harpsøe (DF), 2011-05-10:
Punkt 2 i forslaget, som omhandler, at elevlønnen for forsørgere skal ligge på niveau med SU’en til forsørgere, er et sympatisk forslag, men vi deltager jo ikke i Folketinget i forhandlingerne om løn og overenskomstaftaler på det danske arbejdsmarked.
Jonas Dahl (SF), 2015-11-20:
Jeg tror ikke, at presset for en privatisering stopper, men det kræver selvfølgelig, at de partier, som ikke vil være med til at foretage det fulde frasalg af DONG, står sammen, og det tror jeg faktisk er muligt, også med den parlamentariske situation, der vil være i en årrække.
Jytte Wittrock (S), 2005-11-03:
For at understrege det vil jeg godt have lov at citere fra en af kommentarerne til høringssvarene, hvor der står, at bemyndigelsen kun tænkes udnyttet i tilfælde, hvor alle interesserede parter, herunder især kommuner, regioner og planlægningsmyndigheder, er enige heri.
Peter Skaarup (DF), 2003-12-17:
Men står det ikke i skærende kontrast til den situation, vi er i i øjeblikket, hvor de europæiske lande netop er mere splittede end nogen sinde, f.eks. omkring Irakspørgsmålet, hvor Tyskland-Frankrig på den ene side er oppe imod England og Danmark og en række andre lande?
Jesper Petersen (SF), 2008-05-28:
Og det er jo ikke bare den kommunale inddrivelse, også med hensyn til andre skatter og afgifter er restancerne steget meget drastisk, ikke bare i marts, som man kan se af kvartalsrapporten, hvor der af en eller anden grund ikke er sendt rykkere ud for selskabsskat, jeg ved ikke hvorfor, men det er der ikke, men jeg vil gerne hen til at sige, at det måske har noget at gøre med de nedskæringer af medarbejderstaben i SKAT, der er.
Ulla Tørnæs (V), 2002-03-22:
Men jeg har en klar forventning om, at med det skærpede tilsyn og med vedtagelsen - forhåbentlig - af det lovforslag, som er fremsat, om at skærpe tilsynet med friskolerne, får vi sikret, at den undervisning, der sker også på de muslimske friskoler, står mål med det, der sker i folkeskolen, da det er en naturlig forudsætning. Så vil jeg gerne slutte af med at kvittere for det meget klare tilsagn, som den Socialdemokratiske ordfører, fru Lene Jensen, gav om, at Socialdemokratiet naturligvis fortsat ønsker at indgå i de igangværende drøftelser om, hvordan vi kan styrke kvaliteten og de faglige færdigheder i folkeskolen.
Johs. Poulsen (RV), 2005-12-08:
Finansministeren er i gang med at analysere en hel masse ting, som KL jo har fortalt os om, nemlig at de 1,1 mia. kr. af de 2,2 mia. kr. drejer sig om engangsudgifter i forbindelse med kommunalreformen, og derfor er det jo sådan, at de skal afholdes, og så skal de penge findes et andet sted, hvis man reducerer budgetterne tilsvarende.
Rasmus Nordqvist (ALT), 2016-02-02:
For helt grundlæggende skal EU-borgere, der kommer til Danmark og bidrager til den danske økonomi, ikke behandles dårligere end danske statsborgere, der arbejder og bidrager til den danske økonomi. Derfor går det ikke, at vi udvikler mekanismer, som vil ramme udenlandske arbejdstagere mere bredt.
Line Barfod (EL), 2006-11-29:
Det rokker jo ikke ved, at der alligevel er penge i det, og at det er sådan, at også de, der arbejder inden for omsorgsområdet i den offentlige sektor, får løn for deres arbejde fuldstændig på samme måde, som at de private leverandører, der måtte have lyst til at gå ind i en fredelig kappestrid med det offentlige for på den måde også at drive en udvikling frem, selvfølgelig også skal honoreres for det.
Rasmus Prehn (S), 2008-05-28:
Det er så, hvordan situationen er i fremtiden, men situationen er jo også sådan, at lige nu og her er kommunerne i gang med at spare, for samme onsdag også i en borgerlig avis, nemlig Jyllands-Posten, som jo er kendt for at være et tidligere Venstreorgan, står der: Hver tredje kommune skærer i service.
Brian Mikkelsen (KF), 2011-02-02:
Det er i høj grad op til den enkelte bruger at vurdere, om man vil bruge en social netværkstjeneste, og i givet fald også op til brugeren at sikre sig mod de sikkerhedsrisici, der er ved at bruge den slags tjenester. Når det er sagt, er det samtidig en offentlig opgave at oplyse forbrugerne om deres rettigheder efter den gældende lovgivning.
Zenia Stampe (RV), 2014-05-08:
Det synes jeg er problemet med forslaget, som jeg ellers synes er sympatisk i sit fokus, for som jeg også indledte med at sige, kan man ikke gøre andet end at blive påvirket og føle, at man har svigtet, når man ser, at børn og unge i den her situation ikke bliver hjulpet.
Morten Bødskov (S), 2018-09-06:
Det gør man ved at sikre, at der er de penge, der skal bruges, til det demografiske træk, som det hedder, altså til flere ældre, flere plejekrævende ældre, flere børn i skolerne, nye krav til undervisningen, bedre behandling på sygehusene og nye og dyrere medicintyper.
Christina Olumeko (ALT), 2024-04-19:
Når det kommer til L 156 om apanagen for dronning Margrethe og L 155, som omhandler årpengene for kronprins Christian, vil jeg bare kort sige, at vi i Alternativet, som det ser ud lige nu, formentlig kommer til at stemme imod L 156, fordi vi ikke mener, at regeringen har gjort det tydeligt, hvorfor der er brug for et hof i den økonomiske størrelsesorden til dronning Margrethes færre opgaver.
Kristian Thulesen Dahl (DF), 2012-01-19:
Jeg har i den korte tid, vi har haft glæden af at have kendskab til den nuværende finansminister, den tidligere stabschef for den nuværende statsminister, fundet ud af, at selv om han måske til tider taler lavt, og selv om han måske til tider kan være lidt svær at tyde, er det nu meget klogt at lytte godt efter, for der kommer af og til nogle ting, hvor man må sige: Hov, der var måske alligevel noget, der fik det hele til at falde på plads.
Tina Nedergaard (V), 2006-01-17:
I Venstre har vi den opfattelse, at udenlandske statsborgere med klar tilknytning til Danmark, f.eks. i form af egen virksomhed eller gennem lønnet arbejde i en længere periode i Danmark, forud for studiestart skal kunne opnå SU, men at borgere, som alene kommer hertil med det formål at studere, ikke får adgang til en betydelig offentlig ydelse, som SU jo er.
Liselott Blixt (DF), 2020-01-24:
Når der kommer et præparat, som kan give de her sygdomsgrupper et håb om forbedring, så er det dyrt, og det lyder også rigtig voldsomt, at en enkelt person skal have medicin for millioner, men vi ønsker jo alle en medicin, der hjælper på en bestemt diagnose, men fordi der er så få, som der nu er, er der altså ikke den samme opbakning.
Charlotte Dyremose (KF), 2002-03-15:
Men jeg vil da godt opfordre ministeren til at sikre sig, at det ikke kommer til at betyde, at der bliver færre offentlige pasningstilbud, for selvfølgelig skal børnefamilierne også have den mulighed, hvis de mener, at det er det, der er mest hensigtsmæssigt for netop dem.
Karl H. Bornhøft (SF), 2008-03-27:
Vi vil også med det samme understrege, at den ændring, der sker af beløbsgrænserne, og som betyder, at der nu skal reguleres efter satsreguleringsprocenten, rent faktisk betyder, at borgerne ikke i samme grad som i dag får glæde af faldende priser på lægemiddelområdet.
Morten Messerschmidt (DF), 2008-11-12:
Der kan vi sende lige så mange nationalbankdirektører, lige så mange statsministre, lige så mange parlamentarikere, vi vil, til Frankfurt og Bruxelles, og det vil ikke have nogen som helst indflydelse, for det står fuldstændig klart i traktaten, at de beslutninger træffes uden særinteresser, uden hensyn til medlemslandenes individuelle forhold.
Morten Østergaard (RV), 2005-12-15:
Det er en beskæmmende omgang lovsjusk, en erklæring, der simpelt hen er så fejlagtig, at jeg godt kan forstå, at hr. Jesper Langballe nu har fjernet flertallet bag den og sagt, at den skal skrives om for at opnå Dansk Folkepartis støtte.
Trine Torp (SF), 2016-12-01:
Der er også instanser og etniske konsulentteam, der er andre fagpersoner, som ved noget om det her, og som har gode erfaringer med, hvordan man kan hjælpe de her piger, og som i øvrigt også har erfaring med at arbejde med hele familien, hele netværker og ikke isoleret med den enkelte kvinde.
Christian Wedell-Neergaard (KF), 2007-02-01:
Det er selvfølgelig ærgerligt, at vi ikke kan mødes om det her forslag, men det er jo det sædvanlige forsøg fra Socialdemokratiets side på at få både i pose og i sæk; man foreslår på den ene side minimumsbetingelser og minimumskrav, og på den anden side vil man styrke det kommunale selvstyre.
Holger K. Nielsen (SF), 2013-01-11:
Jeg kan forstå, at Liberal Alliance siger rungende nej; så er jeg da glad for, at de fleste andre partier sagde rungende ja til det her lovforslag – også, fordi det jo er en konsekvens af det energiforlig, som der var et meget bredt flertal bag. Man kan sige, at det jo kun er første del af forsyningssikkerhedsafgiften, vi behandler i dag.
Claus Hjort Frederiksen (V), 2009-03-27:
Alle de tiltag, jeg har nævnt, har regeringen aftalt sammen med kredsen af partier, som står bag østaftalen, så der skal ikke herske tvivl om, at regeringen og de partier, der står bag østaftalen, tager det meget alvorligt, at spillereglerne på det danske arbejdsmarked overholdes.
Lene Hansen (S), 2007-01-19:
På papiret giver en puljeordning mulighed for, at hvert enkelt skib inden for puljen kan sammensætte sit fiskeri på den mest hensigtsmæssige måde, men en forudsætning for, at systemet kan fungere optimalt, er efter vores mening, at de økonomiske incitamenter kan fremme det bæredygtige fiskeri, og det mener vi ikke er tilfældet på grund af Ny Regulering.